Timbr-pegsun

Un timbr-pegsun zo un timbr-post a c’heller stagañ ouzh ur golo-lizher hep rankout glebiañ (gant dour pe halv) an tu-gin, rak erlerc’hiet e oa bet ar gom gant peg.

Broioù ar c'heheder ha broioù trovanel o deus embannet an timbroù empegus da gentañ. Diaes e oa mirout sec'h ar gom gant ma oa gleb an endro du-hont.

An darn vrasañ eus melestradurezhioù ar postoù o deus dibabet heuliañ o skwer dre ma oa :
 un doare da ziwall diouzh ar c’hudennoù yec'hed (ne implijer ket an teod evit pegañ timbroù)
 un doare aes ha buan, dreist-holl evit an embregerezhioù pe ar melestradurezhioù pa ‘z eus ur mor a lizhiri da gas diouzhtu.
 un doare da ijinañ stummoù ha mentoù nevez. Er bloavezhioù 2000 e voe embannet timbroù arc'hant e Belgia (2005) hag e Bro-C'hall (miz Kerzu 2006), ha timbroù koad pe danvez gwiad en Italia hag e Suis.

Gwagennek eo kranelladur an timbroù-pegsun alies.

Rummad:Timbrouriezh